钦定古今图书集成/明伦汇编/氏族典/第497卷 > 《四川总志》 > 邓芝
## 钦定古今图书集成/明伦汇编/氏族典/第497卷 > 《四川总志》 > 邓芝

按《蜀志邓芝传》：“芝字伯苗，义阳新野人，汉司徒禹之
后也。入蜀，闻巴西太守庞羲好士，往依焉。先主定益
州，擢为郫令，迁广汉太守。所在清严，有治绩，入为尚
书，先主薨于永安。先是，吴王孙权请和，先主累遣宋
玮、费祎等与相报答。丞相诸葛亮遣芝修好于孙权。
及亮北住汉中，以芝为中监军扬武将军。亮卒，迁前”
军师前将军，领兖州刺史，封阳武亭侯。延熙六年，就
迁为车骑将军，后假节。十四年卒。子良，景耀中为尚
书左选郎，晋朝广汉太守。